ΓΡΑΠΤΗ ΕΡΩΤΗΣΗ P-0592/02

υποβολή: Marianne Thyssen (PPE-DE) προς την Επιτροπή

(25 Φεβρουαρίου 2002)

Θέμα: Υποχρεωτική ασφάλιση της ευθύνης για τα αυτοκίνητα οχήματα —ποχρέωση ασφαλιστικών επιχειρήσεων να αποδέχονταιποψήφιους ασφαλισμένους

Σύμφωνα με το άρθρο 3 της οδηγίας 72/166/ΕΟΚ(1) σχετικά με την εναρμόνιση των νομοθεσιών των κρατών μελών για την ασφάλιση της ευθύνης που προκύπτει από την κυκλοφορία αυτοκινήτων οχημάτων, κάθε κράτος μέλος έχει επεξεργασθεί την αναγκαία νομοθεσία για την κάλυψη της εν λόγω νομικής ευθύνης από μία ασφάλεια, όσον αφορά αυτοκίνητα οχήματα που κυκλοφορούν κανονικά στην επικράτειά του.

Στην πράξη, ορισμένες ασφαλιστικές επιχειρήσεις φαίνεται ότι συχνά επιθυμούν να ασφαλίσουν μόνοποψήφιους ασφαλισμένους οι οποίοι αντιπροσωπεύουν ένα ελάχιστο κίνδυνο ασφάλισης, οδηγούμενες στη επιλογή τους αυτή κυρίως από τη στατιστική πιθανότητα του κατά πόσον έναςποψήφιος ασφαλισμένος θα μπορούσε ναποβάλει απαίτηση καταβολής αποζημίωσης για επισυμβείσα ζημία. Έτσι, οι ασφαλιστικές επιχειρήσεις στρέφονται στην αγορά ασφαλίσεων εκεί όπου ο κίνδυνος για την καταβολή αποζημιώσεων περιορίζεται στο ελάχιστο και επομένως το κέρδος μεγιστοποιείται.

Αυτή η στρατηγική των ασφαλιστικών επιχειρήσεων έχει ως αποτέλεσμα ότι οδηγοί οι οποίοι αντιπροσωπεύουν μεγαλύτερο κίνδυνο ασφάλισης από αμιγώς στατιστική άποψη, όπως π.χ. νέοι ή ηλικιωμένοι αντιμετωπίζουν ολοένα και μεγαλύτερες δυσκολίες για να βρουν μία ασφαλιστική επιχείρηση που είναι πρόθυμη να τους ασφαλίσει, αν και οι εν λόγω οδηγοί ποτέ στο παρελθόν δεν πρωταγωνίστησαν σε διαδικασία για την καταβολή αποζημίωσης. Στην πράξη, το γεγονός αυτό έχει ως αποτέλεσμα να αυξάνεται σε μεγάλο βαθμό ο αριθμός των μη ασφαλισμένων οδηγών με άμεση συνέπεια αφενός την αύξηση του αριθμού των ποινικών αδικημάτων που παραμένουν ατιμώρητα σε περίπτωση ατυχήματος και αφετέρου τον αποκλεισμό ορισμένων προσώπων από συγκεκριμένα μέσα μεταφοράς λόγω μονόπλευρων και αυθαίρετων αποφάσεων των ασφαλιστικών επιχειρήσεων.

Δεν θεωρεί η Επιτροπή ότι μία παρόμοια πολιτική των ασφαλιστικών επιχειρήσεωνπονομεύει την αρχή που αποτελεί τη βάση τηςποχρέωσης για ασφάλιση, δηλαδή τη φροντίδα για κάλυψη του κινδύνου και συμμετοχή σ' αυτόν· Σχεδιάζει η Επιτροπή ή είναι διατεθειμένη ναποβάλει νομοθετικές προτάσεις για να παρεμποδίσει αυτήν την εμπορική πρακτική· Από τη σκοπιά των θεμιτών σχέσεων ανταγωνισμού στην εσωτερική αγορά, δεν θεωρεί η Επιτροπή ενδεδειγμένο να επιβάλει στις ασφαλιστικές επιχειρήσεις τη γενικήποχρέωση να κάνουν δεκτούς,πό συγκεκριμένες προϋποθέσεις, όλους τουςποψήφιους ασφαλισμένους στους οποίους δεν έχει επιβληθεί απαγόρευση οδήγησης από μία δικαστική αρχή·

(1) ΕΕ L 103 της 2.5.1972, σελ. 1.

Απάντηση του κ. Bolkestein εξ ονόματος της Επιτροπής

(26 Μαρτίου 2002)

Είναι αλήθεια ότι ορισμένες ομάδες ανθρώπων που αντιπροσωπεύουνψηλότερο κίνδυνο ασφάλισης μπορούν να ασφαλίσουν το αυτοκίνητό τους μόνο μεψηλό κόστος. Σύμφωνα με το αξιότιμο μέλος, αυτό μπορεί να οδηγήσει στην αύξηση των μη ασφαλισμένων οδηγών. Ωστόσο, όπου είναι απαραίτητο, σε ορισμένα κράτη μέλη έχουν θεσπιστεί μηχανισμοί που εξασφαλίζουν τηνποχρεωτική ασφαλιστική κάλυψη όλων των ομάδων οδηγών ανεξαρτήτως κινδύνου. Κατά τη διάρκεια των εργασιών αναθεώρησης των οδηγιών για την ασφάλιση των αυτοκινήτων, που διεξάγονται επί του παρόντος από την Επιτροπή, κανένας εμπειρογνώμονας από τις διοικητικέςπηρεσίες των κρατών μελών δεν έκρινε ότι πρέπει να θεσπιστεί εναρμονισμένος κοινοτικός μηχανισμός για τον σκοπό αυτό.

Επίσης, πρέπει να σημειωθεί ότι οι συμβατικές σχέσεις μεταξύ των ασφαλιστικών εταιρειών (όπως και οποιουδήποτε άλλου χρηματοοικονομικού οργανισμού) και των πελατών τους βασίζονται στην αρχή της συμβατικής ελευθερίας και του ελεύθερου καθορισμού των τιμών, έτσι ώστε κανένα από τα συμβαλλόμενα μέρη να μην μπορεί ναποχρεωθεί να προβεί στη σύναψη ασφαλιστικής πράξης. Η τρίτη οδηγία για την πρωτασφάλιση εκτός της ασφάλειας ζωής (92/49/EOK)(1) καθιέρωσε τον ελεύθερο καθορισμό των ασφαλίστρων και την κατάργηση των προηγούμενων ή συστηματικών ελέγχων των ασφαλίστρων και των ασφαλιστήριων συμβολαίων με στόχο, στον τομέα της ασφάλισης των αυτοκινήτων, την ολοκλήρωση της εσωτερικής αγοράς στον ασφαλιστικό τομέα.

Η Επιτροπή πιστεύει ότι η διαφανής και ολοκληρωμένη εσωτερική αγορά ασφαλιστικών δραστηριοτήτων στην οποία οι ασφαλιστές ανταγωνίζονται πραγματικά στον τομέα της ασφάλισης των αυτοκινήτων θα δώσει τη δυνατότητα στους πολίτες να ασφαλίζουν ευκολότερα τα οχήματά τους με χαμηλότερο κόστος.

(1) Οδηγία 92/49/EOK, ΕΕ L 228 της 11.8.1992.